ΓΡΑΠΤΗ ΕΡΩΤΗΣΗ E-1393/03

υποβολή: Elly Plooij-van Gorsel (ELDR) προς την Επιτροπή

(15 Απριλίου 2003)

Θέμα: Η προστασία των δίσκων CD

Η παράνομη διάδοση μουσικής μέσω του διαδικτύου και η αντιγραφή CD έχουν αυξηθεί πολύ κατά τα τελευταία χρόνια. Συχνά, οι καταναλωτές αντιγράφουν παράνομα σε ένδειξη διαμαρτυρίας έναντι τωνψηλών τιμών πώλησης των CD. Επιπλέον, η αύξηση του αριθμού των CD που αντιγράφονται εξηγείται λόγω του γεγονότος ότι κάθε σπίτι έχει αποκτήσει περισσότερα του ενός ηλεκτρόφωνα δίσκων CD. Επιπλέον, σε πολλά αυτοκίνητα, το κασετόφωνο αντικαταστάθηκε με ηλεκτρόφωνο δίσκων CD.

Οι πελάτες παραπονιούνται για τη διάταξη προστασίας με την οποία είναι εφοδιασμένοι ορισμένοι δίσκοι CD. Πολλές εταιρίες δίσκων έθεσαν στην αγορά ελαττωματικούς δίσκους CD που δημιουργούν σημαντικά προβλήματα ανάγνωσης. Στόχος είναι εμποδισθεί η ανάγνωση σεπολογιστή προς αποφυγή πειρατικών εγγραφών. Στην πράξη ωστόσο, προκύπτουν αμέτρητα προβλήματα όσον αφορά την ανάγνωση των προστατευμένων αυτών δίσκων στις συσκευές των αυτοκινήτων, στις συσκευές DVD που είναι συγχρόνως και ηλεκτρόφωνα CD, καθώς και σε πολλά μοντέλα φορητών ηλεκτρόφωνων CD.Ζημιώνεται κατ' αυτόν τον τρόπο κυρίως ο έντιμος πελάτης, ενώ οι προστατευμένοι δίσκοι CD αντιγράφονται συχνά χωρίς πρόβλημα σε κλασσικά ηλεκτρόφωνα δίσκων CD.

1. Γνωρίζει η Επιτροπή σχετικά με τα προβλήματα που θέτει η ανάγνωση προστατευμένων δίσκων CD; Εάν ναι, είναι διατεθειμένη η Επιτροπή να διερευνήσει το θέμα και κρίνει τη μέθοδο αυτή θεμιτή·

2. Δεν κρίνει η Επιτροπή ότι το σύστημα κατά της αντιγραφής ζημιώνει κυρίως — και αδίκως — τους πελάτες που δεν μπορούν να ακούσουν τους εν λόγω προστατευμένους δίσκους στις (συχνά πιο ακριβές) συσκευές CD και DVD; Εάν ναι, με ποιον τρόπο προτίθεται η Επιτροπή να προστατεύσει τους πελάτες έναντι της πρακτικής αυτής·

3. Δεν συμμερίζεται η Επιτροπή την άποψη ότι η βιομηχανία οφείλει να μεριμνήσει για τη διαλειτουργικότητα περιεχομένου καιλικού·

Απάντηση του κ. Bolkestein Εξ ονόματος της Επιτροπής

(11 Ιουνίου 2003)

Η οδηγία 2001/29/ΕΚ του Κοινοβουλίου και του Συμβουλίου της 22 Μαΐου 2001 για την εναρμόνιση ορισμένων πτυχών του δικαιώματος του δημιουργού και συγγενών δικαιωμάτων στην κοινωνία της πληροφορίας(1) παρέχει το νομικό πλαίσιο για την προστασία αποτελεσματικών τεχνολογικών μέτρων. Ο όρος τεχνολογικό μέτρο σημαίνει κάθε τεχνολογία ή συσκευή η οποία είναι σχεδιασμένη έτσι ώστε να αποτρέπει ή να περιορίζει πράξης, οι οποίες δεν επιτρέπονται από τον κάτοχο των αποκλειστικών δικαιωμάτων ή των συγγενών δικαιωμάτων. Τα μέτρα αυτά τυπικά είναι εκείνα που χρησιμοποιούνται από τους κατόχους των δικαιωμάτων για να προστατεύουν τα έργα τους ή σχετικόλικό όπως εκείνο που περιέχεται σε ένα δίσκο CD, προστατευόμενο μέσω αποκλειστικότητας δικαιωμάτων ή συγγενών δικαιωμάτων από χωρίς άδεια αντιγραφή. Από την Κοινότητα και τα κράτη μέλη της απαιτείται να προστατεύουν τα μέτρα αυτά σύμφωνα με τις διατάξεις που ορίζονται στη συνθήκη αποκλειστικών δικαιωμάτων (WCT) της παγκόσμιας οργάνωσης ιδιοκτησίας (WIPO) και τη συνθήκη WIPO περί παραστάσεων και περί φωνογραφημάτων (WPPT) που εγκρίθηκαν το 1996πό την αιγίδα της WIPO. Η οδηγία αποτελεί το μέσο με το οποίο η Κοινότητα και τα κράτη μέλη της θα εφαρμόσουν τιςποχρεώσεις που έχουν αναλάβει βάσει των συνθηκών, θεσπίζοντας, μεταξύ άλλων, αυτά τα μέσα προστασίας για τεχνολογικά μέτρα. Η οδηγία όφειλε να ενταχθεί στη νομοθεσία των κρατών μελών μέχρι τις 22 Δεκεμβρίου 2002.

1. Η Επιτροπή είναι όντως ενήμερη των προβλημάτων που συνδέονται με την αναπαραγωγή προστατευμένων δίσκων CD. Ένα χωριστό ζήτημα είναι το κατά πόσον εκείνοι που διαθέτουν στην αγορά δίσκους CD δύνανται, κατ' αρχήν, νόμιμα να περιορίζουν τη δυνατότητα αναπαραγωγής τους σε συνήθης συσκευές αναπαραγωγής CD και να αποκλείουν τη δυνατότητα αναπαραγωγής σε άλλα μέσα, όπως τα συστήματα που λειτουργούν με τη βοήθεια ηλεκτρονικώνπολογιστών. Η ικανότητα αναπαραγωγής σε διάφορα μέσα αφορά όχι μόνο τους καταναλωτές αλλά επίσης τις βιομηχανίες τεχνολογίας της πληροφορίας και των ηλεκτρονικών προϊόντων καταναλωτή καθώς προκύπτει το ερώτημα της νομιμότητας ήτοι πώς να συνδυαστεί η τεχνολογική πρόοδος και οι νέες απαιτήσεις με τον παράλληλο σεβασμό των επενδύσεων του καταναλωτή σε προγενέστερα συστήματα. Το ζήτηση της ικανότητας αναπαραγωγής σε διάφορα μέσα μπορεί να προκύψει ασχέτως από την εφαρμογή στο δίσκο CD ενός τεχνικού μέτρου όπως προβλέπεται από την παραπάνω οδηγία. Το ζήτημα αυτό, ως εκ τούτου, δεν περιορίζεται στο πεδίο της νομικής προστασίας τεχνικών μέτρων που προβλέπονται από την οδηγία, η οποία αποσκοπεί στην αποτροπή ενεργειών μη επιτρεπομένων από τον κάτοχο των αποκλειστικών δικαιωμάτων.

2. Η οδηγία προβλέπει επίσης ότι η νομική προστασία των τεχνικών μέτρων δεν θα πρέπει να παρεμποδίζει την κανονική λειτουργία ηλεκτρονικού εξοπλισμού και την τεχνολογική του ανάπτυξη. Κατά την άποψη της Επιτροπής οι καταναλωτές δικαιούνται να ενημερώνονται σαφώς, κατά τη στιγμή της αγοράς ενός δίσκου CD ή ενός άλλου προϊόντος, αναφορικά με όλα τα χαρακτηριστικά του και συγκεκριμένα όλα τα μέσα τεχνικής προστασίας που έχουν εφαρμοστεί σ' αυτό συμπεριλαμβανομένων εκείνων που επηρεάζουν τη δυνατότητα αναπαραγωγής.

3. Η Επιτροπή ενθαρρύνει τη συμβατότητα και τη συνεργασία μεταξύ των διαφόρων συστημάτων. Εν τούτοις, η επίτευξη της συνεργασίας και της συμβατότητας μεταξύ φορέων περιεχομένου και εξοπλισμού απαιτεί συνεργασία μεταξύ όλων των συντελεστών συμπεριλαμβανομένων των κατόχων των αποκλειστικών δικαιωμάτων, της βιομηχανίας ηλεκτρονικών προϊόντων καταναλωτή, της βιομηχανίας ΤΠ και των χρηστών. Σε δυναμικές αγορές, η επίτευξη συνεργασία και συμβατότητας αποτελεί μία κυλιόμενη διαδικασία καθώς νέες τεχνολογίες εισέρχονται συνεχώς στην αγορά. Κατά την άποψη της Επιτροπής, η συνεργασία μεταξύ συστημάτων και η συμβατότητα είναι επιθυμητές και θα πρέπει να επιτευχθούν μέσω διαδικασιών οι οποίες θα αναλαμβάνονται σε εθελοντική βάση και θα καθοδηγούνται και θα διεξάγονται από τη βιομηχανία.

(1) ΕΕ L 167 της 22.6.2001.